CELEX: 32017R0930
Language: sl
Date: 2017-05-31 00:00:00
Title: Izvedbena uredba Komisije (EU) 2017/930 z dne 31. maja 2017 o izdaji dovoljenja za pripravek mikroorganizma iz seva DSM 11798 družine Coriobacteriaceae kot krmni dodatek za vse aviarne vrste in spremembi Izvedbene uredbe (EU) št. 1016/2013 (Besedilo velja za EGP. )

1.6.2017   
               
               
                  SL
               
               
                  Uradni list Evropske unije
               
               
                  L 141/6
               
            IZVEDBENA UREDBA KOMISIJE (EU) 2017/930
      z dne 31. maja 2017
      o izdaji dovoljenja za pripravek mikroorganizma iz seva DSM 11798 družine Coriobacteriaceae kot krmni dodatek za vse aviarne vrste in spremembi Izvedbene uredbe (EU) št. 1016/2013
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti členov 9(2) in 13(2) Uredbe,
      ob upoštevanju naslednjega:
      
                  (1)
               
               
                  Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
               
            
                  (2)
               
               
                  V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za novo uporabo pripravka mikroorganizma iz seva DSM 11798 družine Coriobacteriaceae in spremembo pogojev obstoječega dovoljenja za prašiče, izdanega z Izvedbeno uredbo Komisije (EU) št. 1016/2013 (2). Navedenemu zahtevku so bili priloženi podatki in dokumenti, ki jih zahteva člen 7(3) Uredbe (ES) št. 1831/2003, ter ustrezni podatki v podporo navedeni zahtevi za spremembo.
               
            
                  (3)
               
               
                  Zahtevek zadeva izdajo dovoljenja za novo uporabo pripravka mikroorganizma iz seva DSM 11798 družine Coriobacteriaceae kot krmnega dodatka za vse aviarne vrste in njegovo uvrstitev v kategorijo dodatkov „tehnološki dodatki“ ter spremembo pogojev obstoječega dovoljenja za prašiče in razširitev uporabe na vse mikotoksine trihotecine.
               
            
                  (4)
               
               
                  Evropska agencija za varnost hrane (v nadaljnjem besedilu: Agencija) je v mnenju z dne 7. decembra 2016 (3) navedla, da pripravek mikroorganizma iz seva DSM 11798 družine Coriobacteriaceae pod predlaganimi pogoji uporabe nima škodljivega vpliva na zdravje živali in ljudi ter na okolje. Priznala je tudi, da lahko pripravek mikroorganizma iz seva DSM 11798 družine Coriobacteriaceae reducira deoksinivalenol v kontaminirani krmi. Navedla je, da pripravek lahko reducira 12,13-epoksidno skupino v več reprezentativnih trihotecenih in drugih mikotoksinih z istim tipom strukture ne glede na živalsko vrsto ali kategorijo, ki prejema kontaminirano krmo. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
               
            
                  (5)
               
               
                  Da se omogoči uporaba dodatka z drugimi trihoteceni, je primerno spremeniti Izvedbeno uredbo (EU) št. 1016/2013.
               
            
                  (6)
               
               
                  Ocena pripravka mikroorganizma iz seva DSM 11798 družine Coriobacteriaceae je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenega pripravka, kakor je opredeljeno v Prilogi k tej uredbi.
               
            
                  (7)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Dovoljenje
      Pripravek iz Priloge I, ki spada v kategorijo dodatkov „tehnološki dodatki“ in funkcionalno skupino „snovi za zmanjševanje kontaminacije krme z mikotoksini“, se dovoli kot dodatek v prehrani živali v skladu s pogoji iz navedene priloge.
      Člen 2
      Spremembe Izvedbene uredbe (EU) 1016/2013
      Priloga k Izvedbeni uredbi (EU) št. 1016/2013 se nadomesti s Prilogo II k tej uredbi.
      Člen 3
      Začetek veljavnosti
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 31. maja 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 268, 18.10.2003, str. 29.
      
         (2)  Izvedbena uredba Komisije (EU) št. 1016/2013 z dne 23. oktobra 2013 o izdaji dovoljenja za pripravek mikroorganizma iz seva DSM 11798 družine Coriobacteriaceae kot krmni dodatek za prašiče (UL L 282, 24.10.2013, str. 36).
      
         (3)  EFSA Journal 2017, 15(1):4676.
      
         PRILOGA I
         
                     Identifikacijska številka dodatka
                  
                  
                     Ime imetnika dovoljenja
                  
                  
                     Dodatek
                  
                  
                     Sestava, kemijska formula, opis, analitska metoda
                  
                  
                     Vrsta ali kategorija živali
                  
                  
                     Najvišja starost
                  
                  
                     Najnižja vsebnost
                  
                  
                     Najvišja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     CFU/kg popolne krmne mešanice z vsebnostjo vlage 12 %
                  
               
                     
                        Kategorija tehnoloških dodatkov. Funkcionalna skupina: snovi za zmanjševanje kontaminacije krme z mikotoksini: trihoteceni.
                     
                  
               
                     1m01
                  
                  
                     —
                  
                  
                     mikroorganizem iz seva DSM 11798 družine Coriobacteriaceae
                     
                  
                  
                     
                        Sestava dodatka
                     
                     Pripravek mikroorganizma iz seva DSM 11798 družine Coriobacteriaceae z najmanjšo vsebnostjo dodatka 5 × 109 CFU/g
                     v trdni obliki
                     
                        Lastnosti aktivne snovi
                     
                     Žive celice: mikroorganizma iz seva DSM 11798 družine Coriobacteriaceae
                     
                     
                        Analitska metoda
                         (1)
                     
                     Štetje mikroorganizmov iz seva DSM 11798 družine Coriobacteriaceae: metoda razlitja na plošči z uporabo agarja VM z dodatkom Oxyrase.
                     Identifikacija mikroorganizma iz seva DSM 11798 družine Coriobacteriaceae: gelska elektroforeza v pulzirajočem polju (PFGE).
                  
                  
                     vse aviarne vrste
                  
                  
                     —
                  
                  
                     1,7 × 108
                     
                  
                  
                     —
                  
                  
                     
                                 1.
                              
                              
                                 V navodilih za uporabo dodatka in premiksov je treba navesti pogoje skladiščenja in obstojnost pri toplotni obdelavi.
                              
                           
                                 2.
                              
                              
                                 Uporaba dodatka je dovoljena v krmi, ki je v skladu z zakonodajo Evropske unije o neželenih snoveh v živalski krmi.
                              
                           
                                 3.
                              
                              
                                 Uporaba je dovoljena v krmi, ki vsebuje naslednje odobrene kokcidiostatike: narazin/nikarbazin, natrijev salinomicin, natrijev monenzin, robenidin hidroklorid, diklazuril, narazin, nikarbazin.
                              
                           
                                 4.
                              
                              
                                 Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala.
                              
                           
                  
                     21. junij 2027
                  
               
            (1)  Podrobnosti o analitskih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.
      
      
         PRILOGA II
         „
               PRILOGA
               
                           Identifikacijska številka dodatka
                        
                        
                           Ime imetnika dovoljenja
                        
                        
                           Dodatek
                        
                        
                           Sestava, kemijska formula, opis, analitska metoda
                        
                        
                           Vrsta ali kategorija živali
                        
                        
                           Najvišja starost
                        
                        
                           Najnižja vsebnost
                        
                        
                           Najvišja vsebnost
                        
                        
                           Druge določbe
                        
                        
                           Datum poteka veljavnosti dovoljenja
                        
                     
                           CFU/kg popolne krmne mešanice z vsebnostjo vlage 12 %
                        
                     
                           
                              Kategorija tehnoloških dodatkov. Funkcionalna skupina: snovi za zmanjševanje kontaminacije krme z mikotoksini: trihoteceni
                           
                        
                     
                           1m01
                        
                        
                           —
                        
                        
                           mikroorganizem iz seva DSM 11798 družine Coriobacteriaceae
                           
                        
                        
                           
                              Sestava dodatka
                           
                           Pripravek mikroorganizma iz seva DSM 11798 družine Coriobacteriaceae z najmanjšo vsebnostjo dodatka 5 × 109 CFU/g
                           v trdni obliki
                           
                              Lastnosti aktivne snovi
                           
                           Žive celice: mikroorganizma iz seva DSM 11798 družine Coriobacteriaceae
                           
                           
                              Analitska metoda
                               (1)
                           
                           Štetje mikroorganizmov iz seva DSM 11798 družine Coriobacteriaceae: metoda razlitja na plošči z uporabo agarja VM z dodatkom Oxyrase.
                           Identifikacija mikroorganizma iz seva DSM 11798 družine Coriobacteriaceae: gelska elektroforeza v pulzirajočem polju (PFGE).
                        
                        
                           prašiči
                        
                        
                           —
                        
                        
                           1,7 × 108
                           
                        
                        
                           —
                        
                        
                           
                                       1.
                                    
                                    
                                       V navodilih za uporabo dodatka in premiksov je treba navesti pogoje skladiščenja in obstojnost pri toplotni obdelavi.
                                    
                                 
                                       2.
                                    
                                    
                                       Uporaba dodatka je dovoljena v krmi, ki je v skladu z zakonodajo Evropske unije o neželenih snoveh v živalski krmi.
                                    
                                 
                                       3.
                                    
                                    
                                       Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala.
                                    
                                 
                        
                           13. november 2023
                        
                     “
         
            (1)  Podrobnosti o analitskih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.